На основу члана 6. став 5, 7. и 11. и члана 7а став 1. Закона о порезима на имовину („Службени гласник РС“, бр. 26/2001, 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/2012 - УС, 47/2013 и 68/2014 - др. закон, 95/2018 и 99/2018 - одлука УС, 86/2019 и 144/2020), и члана 39. и 128. Статута општине Ивањица („Службени лист општине Ивањица“, бр. 1/2019), Скупштина општине Ивањица на седници одржаној дана 29.11.2021. године донела је

**ОДЛУКУ**

**О** **УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА**

**ОДГОВАРAЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ**

**ЗА 2022. ГОДИНУ У ОПШТИНИ ИВАЊИЦА**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину за 2022. годину у општини Ивањица.

**Члан 2.**

Констатује се да је на териториjи општине Ивањица одређено три зоне за утврђивање пореза на имовину, према врсти насеља (село/град), комуналној опремљености и опремљености јавним објектима, саобраћајној повезаности са централним деловима општине Ивањица, односно са радним зонама и другим садржајима у насељу, и то: А зона, Б зона и Ц зона.

**Члан 3.**

Просечне цене квадратног метра непокретности за утврђивање пореза на имовину за 2022. годину на територији општине Ивањица у А зони износе:

1. за грађевинско земљиште ..... 2.374,45 динара,
2. за пољопривредно земљиште ..... 213,66 динара,
3. за шумско земљиште ….. 79,28 динара,
4. за друго земљиште ..... 128,20 динара,
5. за стан ..... 78.067,82 динара,
6. за куће за становање ..... 28.486,10 динара,
7. за пословне зграде и друге (надземне и подземне) грађевинске објекте који служе за обављање делатности ..... 58.443,85 динара,
8. за гараже и помоћне објекте ..... 15.727,78 динара.

**Члан 4.**

Просечне цене квадратног метра непокретности за утврђивање пореза на имовину за 2022. годину на територији општине Ивањица у Б зони износе:

1. за грађевинско земљиште ..... 1.619,04 динара,
2. за пољопривредно земљиште ..... 213,66 динара,
3. за шумско земљиште ..... 79,28 динара,
4. за друго земљиште ..... 128,20 динара,
5. за стан ..... 17.665,29 динара,
6. за куће за становање ..... 23.218,56 динара,
7. за пословне зграде и друге (надземне и подземне) грађевинске објекте који служе за обављање делатности ..... 18.444,99 динара,
8. за гараже и помоћни објекти ..... 8.744,30 динара.

**Члан 5.**

Просечне цене квадратног метра непокретности за утврђивање пореза на имовину за 2022. годину на територији општине Ивањица у Ц зони износе:

1. за грађевинско земљиште ..... 1.324,90 динара,
2. за пољопривредно земљиште ..... 202,32 динара,
3. за шумско земљиште ..... 228,59 динара,
4. за друго земљиште ..... 130,39 динара,
5. за стан ..... 17.665,29 динара,
6. за куће за становање ..... 16.576,65 динара,
7. за пословне зграде и друге (надземне и подземне) грађевинске објекте који служе за обављање делатности ..... 18.444,99 динара,
8. за гараже и помоћни објекти ..... 8.744,30 динара

**Члан 6.**

Ову одлуку објавити у Службеном листу општине Ивањица и на интернет страни општине Ивањица.

**Члан 7.**

Ова одлука ступа на снагу осмог дана од дана објављивања у Службеном листу општине Ивањица а примењиваће се код утврђивања пореза на имовину за 2022. годину.

**СКУПШТИНА ОПШТИНЕ ИВАЊИЦА**

**01 Број: 06-42/2021**

**Дана: 29.11. 2021. годинe**

**ПРЕДСЕДНИК СКУПШТИНЕ**

Владимир Бојановић

Р е п у б л и к а С р б и ј а

Скупштина општине ИВАЊИЦА

Комисија за спровођење поступка јавног надметања

за давање у закуп пољопривредног земљишта у државној својини

Број: 320-46/2021

Датум: 19.11.2021. године

На основу члана 64a става 22. и члана 64 став 6. Закона о пољопривредном земљишту („Службени гласник РС“, бр. 62/06, 65/08 - др. закон, 41/09, 112/15, 80/17 и 95/18- др. закон), Комисија за спровођење поступка јавног надметања за давање у закуп пољопривредног земљишта у државној својини на територији општине **ИВАЊИЦА** (у даљем тексту:Комисија), утврдила је почетну цену пољопривредног земљишта у државној својини на територији општине **ИВАЊИЦА** које је обухваћено Годишњим програмом заштите, уређења и коришћења пољопривредног земљишта на територији општине **ИВАЊИЦА** за 2021. годину за давање у закуп донела је :

**ЗАКЉУЧАК**

1. Одређују се почетне цене закупа пољопривредног земљишта у државној својини на територији општине **ИВАЊИЦА у првом кругу** за укупно **792** јавних надметања, која су обухваћена Годишњим програмом заштите, уређења и коришћења пољопривредног земљишта на територији општине **ИВАЊИЦА** за 2021. годину и планираних за давање у закуп по класама и културама, и то:

|  |  |  |  |
| --- | --- | --- | --- |
| Култура | Класа | Цена ЕУР | Цена РСД |
| ЊИВА | 2 | 332,12 | 39.050,86 |
| ЊИВА | 3 | 295,62 | 34.759,17 |
| ЊИВА | 4 | 262,78 | 30.897,83 |
| ЊИВА | 5 | 229,93 | 27.035,30 |
| ЊИВА | 6 | 186,13 | 21.885,27 |
| ЊИВА | 7 | 153,29 | 18.023,93 |
| ЊИВА | 8 | 113,14 | 13.303,06 |
| ВОЋЊАК | 2 | 332,12 | 39.050,86 |
| ВОЋЊАК | 3 | 295,62 | 34.759,17 |
| ВОЋЊАК | 4 | 262,78 | 30.897,83 |
| ВОЋЊАК | 5 | 229,93 | 27.035,30 |
| ВОЋЊАК | 6 | 186,13 | 21.885,27 |
| ЛИВАДА | 3 | 147,81 | 17.379,58 |
| ЛИВАДА | 4 | 131,39 | 15.448,91 |
| ЛИВАДА | 5 | 114,97 | 13.518,24 |
| ЛИВАДА | 6 | 93,07 | 10.943,22 |
| ЛИВАДА | 7 | 76,65 | 9.012,55 |
| ЛИВАДА | 8 | 56,57 | 6.651,53 |
| ПАШЊАК | 1 | 72,99 | 8.582,20 |
| ПАШЊАК | 4 | 52,56 | 6.180,03 |
| ПАШЊАК | 5 | 45,99 | 5.407,53 |
| ПАШЊАК | 6 | 37,23 | 4.377,52 |
| ПАШЊАК | 7 | 30,66 | 3.605,02 |
| ПАШЊАК | 8 | 22,63 | 2.660,84 |
| ОСТАЛО ПРИРОДНО НЕПЛОДНО ЗЕМЉИШТЕ |  | 22,63 | 2.660,84 |

1. Комисија за спровођење поступка јавног надметања за давање у закуп пољопривредног земљишта у државној својини на територији општине **ИВАЊИЦА** је на основу табеле из тачке 1. утврдила почетне цене за свако јавно надметање које је предмет Одлуке о расписивању јавног огласа за давање у закуп пољопривредног земљиштау државној својини на територији општине **ИВАЊИЦА у првом** кругу, односно за укупно **792** јавних надметања обухваћених Годишњим програмом заштите, уређења и коришћења пољопривредног земљишта на територији општине **ИВАЊИЦА** за 2021. годину.

О б р а з л о ж е њ е

Комисија за спровођење поступка јавног надметања за давање у закуп пољопривредног земљишта у државној својини на територији општине **ИВАЊИЦА**, образована Решењем **Скупштина општине** број **06-37/21** од **20.10.2021**. године, имала је задатак да утврди почетну цену за закуп за свако јавно надметање по катастарским општинама на територији општине **ИВАЊИЦА**, које је обухваћено Годишњим програмом заштите, уређења и коришћења пољопривредног земљишта на територији општине **ИВАЊИЦА** за 2021. годину. Одредбом члана 64a став 22. Закона о пољопривредном земљишту прописано је да је просечно постигнута цена на последњем одржаном јавном надметању за пољопривредно земљиште у државној својини које је дато у закуп на територији јединице локалне самоуправе, а ако у јединици локалне самоуправе није било јавног надметања у претходној години, просечна постигнута цена пољопривредног земљишта у државној својини свих граничних јединица локалне самоуправе.

При утврђивању почетних цена за давање у закуп пољопривредног земљишта у државној својини, имајући у виду наведену законску одредбу, како је Општина ИВАЊИЦА имала јавно надметање за претходну агроекономску годину, просечна постигнута цена на основу тога износи 56,57 евра по хектару, односно 6.651,53 динара по хектару.

Одредбом члана 64.став 6. Закона о пољопривредном земљишту прописано је да почетна цена закупа земљишта у првом кругу не може бити нижа од 80% просечно постигнуте цене закупа по хектару, односно у другом кругу не може бити нижа од 60% просечно постигнуте цене закупа по хектару.

Комисија је у складу са наведеном законском одредбом, утврдила почетну цену у **првом** кругу у износу од **100**% од просечно постигнуте цене која износи **6.651,53 динара по хектару а која одговара квалитету ливада 8. класе**, на основу које су обрачунате почетне цене за све остале културе и класе, односно за сва јавна надметања у **првом** кругу која су планирана за давање у закуп Годишњим програмом заштите, уређења и коришћења пољопривредног земљишта на територији општине **ИВАЊИЦА** за 2021. годину.

Имајући у виду све напред наведено, одређене су почетне цене за сва јавна надметања као у диспозитиву овог закључка.

**ПРЕДСЕДНИК КОМИСИЈЕ**

Владислав Ивковић

Р е п у б л и к а С р б и ј а

ОПШТИНА ИВАЊИЦА

**СКУПШТИНА ОПШТИНЕ**

01 Број: 06-42/2021

30. 11. 2021. године

**И В А Њ И Ц А**

На основу чланова 30. и 32. Закона о локалној самоуправи („Сл. гласник РС“, бр. 129/07, 83/14-др. закон, 101/16-др. закон и 47/18), члана 40. Статута општине Ивањица („Службени лист општине Ивањица“, број 1/2019) и члана 150. Пословника Скупштине општине Ивањица, („Сл. лист општине Ивањица“, број 8/2019), Скупштина општине Ивањица, на седници одржаној **29. 11. 2021.** године, донела је

**РЕШЕЊЕ**

**РАЗРЕШАВА СЕ** са функције члана општинског Већа општине Ивањица Зоран Радовановић, машински инжењер, власник приватног предузећа „Флорива“ из Прилика, у који је изабран решењем Скупштине општине 01 Број: 06-17/2020 дана 27.08.2020. године , на лични захтев.

Решење објавити у ''Службеном листу општине Ивањица''

**Решење доставити:** Зорану Радовановићу из Прилика, Одељењу за буџет и финансије, а примерак задржати уз материјал са седнице Скупштине Општине.

**ПРЕДСЕДНИК СКУПШТИНЕ**

Владимир Бојановић

Скупштина општине Ивањица на основу чланова 32. и 45. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон и 47/2018), члана 40. и 58. Статута Општине Ивањица (''Службени лист Општине Ивањица'' број 1/2019) и члана 150. Пословника Скупштине општине Ивањица (''Службени лист општине Ивањица'' број 8/19) на седници одржаној **29.11.2021.** године донела је

**Р Е Ш Е Њ Е**

**о**

**избору члана Општинског већа**

**БИРА СЕ Дејан Манојловић** из Буковице – Ивањица, дипломирани инжењер пољопривреде, запослен у фирми „АГРО МАНОЈЛОВИЋ“ на радном месту - директора фирме, за члана Општинског Већа општине Ивањица.

Мандат Члану Општинског Већа траје до истека мандата Општинског Већа изабраног решењем Скупштине општине 01 Број: 06-17/2020 од 27.08.2020. године.

Члан Општинског већа **није на сталном раду.**

Решење објавити у ''Службеном листу општине Ивањица''

**СКУПШТИНА ОПШТИНЕ ИВАЊИЦА**

**01 Број:06-42/2020**

**Датум: 29.11.2021 године**

**ПРЕДСЕДНИК СКУПШТИНЕ**

Владимир Бојановић

**О б р а з л о ж е њ е**

Правни основ за доношење Решења о избору члана Општинског већа (у даљем тексту: Решење) садржан је у одредбама члана 45. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон и 47/2018) којим је утврђено да ''Општинско веће чине председник општине, заменик председника општине, као и чланови општинског већа чији је број утврђен Статутом општине и које бира Скупштина општине, на период од четири године, тајним гласањем, већином од укупног броја одборника.''

Такође, чланом 58. Статута општине Ивањица (''Службени лист општине Ивањица'' број 1/2019) утврђено је да Општинско веће чине Председник општине, Заменик председника општине и 7 чланова Општинског већа које бира Скупштина, тајним гласањем, већином од укупног броја одборника.

Разлог за доношење овог Решења произилази из чињенице да је Зоран Радовановић, машински инжењер, власник приватног предузећа „ФЛОРИВА“ из Ивањице, поднео оставку на функцију члана општинског Већа и разрешен је са функције на седници Скупштине општине, одржаној дана 29.11.2021. године.

Председник општине је у складу са чланом 45. став 2. Закона о локалној самоуправи, и чланом 58. Статута општине Ивањица, предложио новог кандидата за члана Општинског већа.

Кандидат за члана Општинског већа:

**Дејан Манојловић** из Буковице – Ивањица, дипломирани инжењер пољопривреде, запослен у фирми „АГРО МАНОЈЛОВИЋ“ на радном месту директора фирме.

Поступак тајног гласања за члана Општинског већа спровео је Савет за кадровска, административна и мандатна питања, изабран на седници Скупштине општине Ивањица дана 27.08.2020. године.

Након спроведеног поступка тајног гласања, за избор **Дејана Манојловића** из Буковице за члана Општинског већа, гласало је 25 одборника, од укупно 37 одборника, што представља већину од укупног броја одборника.

Мандат Члану Општинског Већа траје до истека мандата Општинског Већа изабраног решењем Скупштине општине 01 Број: 06-17/2020 од 27.08.2020. године.

Подносећи предлог, предлагач је предложио да предложени кандидат, уколико буде изабран, не буду на сталном раду.

На основу наведеног, донето је Решење као у диспозитиву.

**ПОУКА О ПРАВНОМ СРЕДСТВУ:** Против овог решења може се поднети тужба Управном суду у року од 30 (тридесет) дана од дана пријема овог решења.

**Решење доставити:** Дејану Манојловићу из Буковице - Ивањица, Одељењу за буџет и финансије, а примерак задржати уз материјал са седнице Скупштине Општине.

С А Д Р Ж А Ј

1.ОДЛУКА О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРAЈУЋИХ

НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2022. ГОДИНУ У ОПШТИНИ ИВАЊИЦА

.......................................................................................................................................................................................... стр 1

2.ЗАКЉУЧАК О ОДРЕЂИВАЊУ ПОЧЕТНЕ ЦЕНЕ ЗАКУПА ПОЉПОРИВРЕДНОГ ЗЕМЉИШТА У ДРЖАВНОЈ

СВОЈИНИ НА ТЕРИТОРИЈИ ОПШТИНЕ ИВАЊИЦА............................................................................................ стр 3

3, РЕШЕЊЕ О РАЗРЕШЕЊУ СА ФУНКЦИЈЕ ЧЛАНА ОПШТИНСКГ ВЕЋА ОПШТИНЕ ИВАЊИЦА .............. стр 4

4.РЕШЕЊЕ О ИЗБОРУ ЧЛАНА ОПШТИНСКОГ ВЕЋА............................................................................................. стр 5

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* [soivanjica@ivanjica.gov.rs](mailto:soivanjica@ivanjica.gov.rs)

(ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)